《客有以赝铜香炉见贶者感而赋诗》
宋代·李彭

巧匠资妙手，斲泥冶金炉。云雷载皤腹，金石砻慢肤。

外质荷润色，中扃嗟厚诬。岩岩金博山，水沉与之俱。

青烟耿朱火，郁窈凝空虚。香色映华觞，喷薄满座隅。

谬当二器间，颜泚意不舒。如闻厌浮伪，此物无赢馀。

勿云识真少，为谋良自疏。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。